Paul Robinson

Paul William Robinson (født 15. oktober 1979) er en britisk tidligere fotballspiller.Han er også kjent for å ha skåret to mål som målvakt, det ene fra 85 meters avstand.


== Klubbfotball ==


=== Leeds United ===
Robinson begynte som ungdomsspiller hos Leeds United, og fikk sin debut mot Chelsea F.C. i 1998, uten å slippe inn mål. I hans første sesong fikk han spille fem seriekamper da Leeds endte som nr. 4 i Premier League 1998–1999. Sesongen etter fikk han ingen kamper for klubben. I den tredje sesongen fikk han mer tillit med 16 seriekamper, da Leeds endte som nr. 4 i Premier League 2000–2001.
Fra og med 2002-03 sesongen var han førstevalget for Leeds. I 2003-04-sesongen skårte han sitt første mål som målvakt mot Swindon Town F.C. mot slutten av en ligacup-kamp, og skaffet laget overtid. Kampen gikk videre til straffespark, og der reddet Robinson to straffer og sendte laget sitt videre. Men han har hatt noen dårlige opplevelser i Premier League, der han måtte plukke ut 77 skåringer på 36 kamper.


=== Tottenham ===
Han gikk til Tottenham i mai 2004 for en overgangssum på £ 1,500,000.
17. mars 2007 skårte Robinson sitt andre mål i sin karriere, i en seriekamp mot Watford F.C. på White Hart Lane. Han tok et frispark likte utenfor sitt eget straffespark-område (85 meter fra motstanderens mål) og ballen spratt over hodet til Watfords målvakt Ben Foster, og i mål. Han ble med det den tredje målvakten i historien til Premier League (eksklusive selvmål) som har skårt et mål, etter Peter Schmeichel for Aston Villa F.C. i 2001 og Brad Friedel for Blackburn Rovers i 2004, selv om bare Robinsons lag vant sin kamp. Han var også den tredje målvakten som skårte den sesongen etter mål fra Gavin Ward for Tranmere Rovers F.C. og Mark Crossley for Sheffield Wednesday.
Robinson var lagkaptein i en 1-0-seier i en ligacup-kamp mot Southend United F.C., og i en uavgjort FA-cupkamp mot Cardiff City F.C. da både Ledley King og Robbie Keane var skadet.Etter flere tabber i 2007/08 sesongen, inklusive en mot Reading F.C., der han bar ballen over egen mållinje, bestemte den nye manageren i Tottenham,Juande Ramos seg for å droppe Robinson til fordel for Radek Cerny. Robinson returnerte til førstelaget 10 kamper senere den 21. februar 2008 i Tottenhams 3-2-seier over Slavia Praha i UEFA-cupen.
Robinson vant sitt første større trofe i sin karriere i Tottenhams 2-1-seier over Chelsea i  ligacupfinalen i 2008.


=== Blackburn Rovers ===
I juli 2008 meldte han overgang til Blackburn Rovers FC etter en overgangssum på 3,5 millioner pund og signerte en femårsavtale, noe som var den nye manageren Paul Inces første signering i klubben.


== Landslagsspill ==
Per 30. mai 2006 har Robinson spilt 20 landskamper for England. Han var med i troppen under EM i fotball 2004, som reserve for David James, og spilte ingen kamper da. I VM i fotball 2006 i Tyskland ble han førstevalget foran James, og spilte samtlige av Englands kamper frem de ble slått ut på straffespark i kvartfinalekampen mot Portugal
Den 11. oktober 2006, under en kvalifiseringskamp til EM i fotball 2008 mot Kroatia, spratt en ball på et tilbakespill fra Gary Neville og fikk Robinson til å misse den fullstendig, da han prøvde å klarere ballen, noe som endte med et selvmål og en 2-0-ledelse til Kroatia. Robinson beskrev hendelsen som en «freak». Den 22. august 2007 gjorde Robinson nok en tabbe, denne gang til fordel for Tyskland, slik at de kunne skåre sitt første mål i Englands første tap på den nye Wembley Stadium, der kampen endte 2-1. Han ble byttet ut i pausen med James.Robinson ble ikke inkludert i det første laget som den nye engelske landslagssjefen Fabio Capello tok ut, men han ble tatt med i den neste kampen mot Frankrike på grunn av en skadet Scott Carson.


== Meritter ==
Tottenham Hotspur

Ligacupen: 2007/2008


== Statistikk ==
Oppdatert sist 3. august 2008


== Referanser ==


== Eksterne lenker ==
(de) Paul Robinson – Munzinger Sportsarchiv 
(en) Paul Robinson – FIFA 
(en) Paul Robinson – Transfermarkt 
(en) Paul Robinson – national-football-teams.com 
(en) Paul Robinson – WorldFootball.net 
(en) Paul Robinson – Soccerbase.com 
(en) Paul Robinson – FootballDatabase.eu 
(en) Paul Robinson – Soccerway 
(en) Paul Robinson – EU-Football.info 
(en) Paul Robinson – FBref 
(en) Official Tottenham Hotspur Profile
(en) TheFA.com profile
(en) Profile at Football-Lineups.com